ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መናቱ መጻሕፍቲ ኣኽባሪ ሕግን ደራስን ኤርትራዊ ተጋዳላይ ጎርደን 19 ጉንቦት 2019 ኣብ ዝሓለፈ ሰሙን፡ ኣብ ኤርትራ ኣኽባሪ ሕጊ ኮይኑ ዘገልገለ ገዲም ተጋዳላይ ክፍለሃንስ ተወልደብርሃን (ጎርደን)፡ " ምምልላእ - ምህናጽ ሕጉስ ስድራ ቤት" ከምኡ'ውን "ምክእኣል - ጠንቅታት ዘይምቅዳው መጻምድትን ኣተኣላልይኡን" ዝብላ፡ ኣብ ሕብረተሰብ ኤርትራ ንዝረአ ጸገማት ብዕምቆት ዳህሲሰን ፍታሕ ዝእምማ ክልተ ማናቱ መጻሕፍቲ፡ ኣብ ዓዲ እንሊግዘሊ ከተማ ማንቸስተር ኣሕቲሙ ኣመሪቑ። ተጋዳላይ ክፍለሃንስ፡ ነቲ ኣብ ውሽጢ ሃገር ኮነ ኣብ ስደት፡ ኣብ ስድራ ቤታት ዝርእዮ ብቐሊሉ ክፍታሕ ዝግበኦ ክንሱ፡ ሰኣን ብቑዕ ኣልያን ምጽውዋርን ናብ ፍትሕን ባእስን ዘምርሕ ምልሕላሕ ዝምድና ስድራ-ቤታት ስለዝተዓዘበ'ዩ፡ ብዓቕመይ ንሕብረተሰብ ዝጠቅም ንእሽቶ ኣበርክቶ እንተገበርኩ ብምባል ነተን መጻሕፍቲ ጽሒፉወን። ክፍለሃንስ፡ ብሰንኪ እቲ ኣብ ኤርትራ ዝተኻየደ ኩናት ናጽነትን ዶባትን፡ ብድሕሪኡ ዝሰዓበ ኣልያን ምሕደራን፡ ብኣማኢት ኣሽሓት ዝቑጸር ኤርትራዊ ኣብ ፈቐዶ ኩርናዕ ዓለም ተበቲኑ፡ ካብ ሃገሩን ህዝቡን፡ ካብ ባህሉን ያትኡን ርሒቑ፡ ቴክኖሎጂን ባህላዊ ምትሕውዋስን ተወሲኹዎ ኣብ ዘሰክፍ ኩነታት ከምዝርከብ ይሕብር። ን46 ዓመታት መሬት ዓዱ ዘይረገጸ ኤርትራዊ ከረን ንኣስመራ ስዒባ ኣብ መዝገብ ዓለማዊ ውርሻ ትሰፍርዶ ትኸውን?
